**โครงการอบรม**

**การดูแลผู้ป่วยเรื้อรังและผู้ป่วยระยะสุดท้ายสำหรับผู้ดูแลผู้ป่วยและจิตอาสา** **รุ่นที่** **1**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**หลักการและเหตุผล**

เนื่องจากสถานการณ์ปัจจุบันจำนวนผู้ป่วยเรื้อรังและผู้ป่วยระยะท้ายเพิ่มสูงขื้นอย่างรวดเร็ว ประกอบกับสถานการณ์ด้านประชากรที่บ่งชี้ว่า ในอีก 20 ปี ข้างหน้า สังคมโลกรวมถึงประเทศจะเข้าสู่สังคมผู้สูงอายุอย่างเต็มตัว ซึ่งหมายความว่าจะมีประชากรในวัยสูงอายุที่เพิ่มขึ้นและโดยส่วนใหญ่มักเจ็บป่วยด้วยโรคเรื้อรัง โรคที่รักษาไม่หาย และป่วยด้วยโรคระยะสุดท้าย เช่น มะเร็ง ไตวาย เป็นต้น ในขณะที่ครอบครัวหรือผู้ดูแลผู้ป่วยกลุ่มนี้จะมีจำนวนลดน้อยลงและอยู่ในวัยทำงาน จากสถานการณ์ดังกล่าว ผู้ดูแลผู้ป่วยและครอบครัวจะต้องประสบกับภาวะวิกฤตในการดูแลผู้ป่วยอย่างหลีกเลี่ยงไม่ได้ และสังคมโดยรวมจะต้องเผชิญกับภาระในการดูแลผู้ป่วยระยะท้ายและผู้สูงอายุที่เจ็บป่วยในระยะท้ายเป็นจำนวนมาก

การพัฒนาศักยภาพของครอบครัว โดยเฉพาะผู้ดูแลผู้ป่วยในครอบครัว และอาสาสมัครจิตอาสาในชุมชน ให้มีความรู้ความเข้าใจในการดูแลผู้ป่วยเรื้อรังและระยะท้ายแบบองค์รวมและมีทักษะพื้นฐานในการดูแลจึงเป็นเรื่องจำเป็น เป็นปัจจัยสำคัญในการเพิ่มคุณภาพการดูแล โดยการนำศักยภาพของคนในชุมชนให้มีส่วนร่วมในการช่วยเหลือและสนับสนุนการดูแล ในรูปแบบอาสาสมัครจิตอาสา ซึ่งในชุมชนยังมีบุคคลที่มีศักยภาพและต้องการทำประโยชน์ให้กับเพื่อนมนุษย์ด้วยกัน โดยเฉพาะกลุ่มผู้สูงอายุที่ยังมีสุขภาพร่างกายแข็งแรง กลุ่มแม่บ้านที่พร้อมจะช่วยเหลือแบบอาสาสมัคร หรือจิตอาสามีอยู่เป็นจำนวนมาก แต่บุคคลเหล่านี้ยังขาดความรู้ ความเข้าใจและทักษะพื้นฐานที่จำเป็นในการดูแลผู้ป่วยระยะท้ายแบบประคับประคอง

ด้วยความสำคัญและประโยชน์ที่จะเกิดขึ้นกับสังคมโดยรวมจากการสร้างภาคีเครือข่ายภาคประชาชน ให้มีส่วนร่วมในการพัฒนาคุณภาพบริการสุขภาพด้านการดูแลผู้ป่วยระยะท้ายของประเทศ โดยการพัฒนาศักยภาพของอาสาสมัครจิตอาสา โครงการพัฒนาศักยภาพอาสาสมัครบริบาลผู้ป่วยระยะท้าย จึงได้จัดอบรม **“การดูแลผู้ป่วยเรื้อรังและผู้ป่วยระยะสุดท้ายสำหรับผู้ดูแลผู้ป่วยและจิตอาสา** **รุ่นที่** **1**” ขึ้นเพื่อสร้างจิตอาสา/อาสาสมัครที่มีทัศนคติที่ดีกับการดูแลผู้ป่วยเรื้อรังและผู้ป่วยระยะสุดท้าย มีความรู้และทักษะพื้นฐานที่จำในการดูแลผู้ป่วยระยะท้ายและครอบครัว เพื่อสร้างแนวร่วมภาคประชาชนในการดูแลผู้ป่วยในชุมชน เพื่อให้ผู้ป่วยมีคุณภาพชีวิตที่ดีจนวาระสุดท้ายของชีวิต

**วัตถุประสงค์** เพื่อให้ผู้เข้ารับการอบรม

1. เกิดทัศนคติที่ดีเกี่ยวกับการดูแลผู้ป่วยเรื้อรังและผู้ป่วยระยะสุดท้ายและการเป็นจิตอาสา
2. มีความรู้และทักษะการดูแลเบื้องต้นที่จำเป็นในการดูแลผู้ป่วยเรื้อรังและผู้ป่วยระยะสุดท้าย
3. สามารถเลือกใช้ระบบบริการสุขภาพได้เหมาะสมและมีแนวทางในการสร้างเครือข่ายจิตอาสา

**กลุ่มเป้าหมาย**

จิตอาสา อาสาสมัคร ผู้ดูแลผู้ป่วยในครอบครัว ที่มีความต้องการพัฒนาศักยภาพด้านการดูแลผู้ป่วยที่มีการเจ็บป่วยเรื้อรังและอยู่ในระยะท้าย จำนวน 25 คน

**ระยะเวลาการอบรม**

 จำนวน 3 วัน ระหว่างวันที่ 16 -18 กรกฏาคม 2557

**งบประมาณ**

 งบประมาณจาก สสส ในชุดโครงการสร้างเสริมสุขภาวะในช่วงท้ายของชีวิต โครงการย่อยที่ 4.4 พัฒนาศักยภาพอาสาสมัครบริบาลผู้ป่วยระยะท้าย

**วิธีการจัดการอบรม**

ประกอบด้วย การบรรยาย การอภิปรายกลุ่ม การประชุมกลุ่มย่อย กิจกรรมกลุ่มสัมพันธ์ และการสาธิตและฝึกปฏิบัติ

**การประเมินผล**

1. เกณฑ์การประเมินผล

 1.1 ผู้เข้ารับการอบรมมีคะแนนความพึงพอใจในการเข้ารับการอบรมมากกว่าเท่ากับ 3.5 คะแนน (0 = ไม่พึงพอใจ ถึง 5 = พึงพอใจมากที่สุด)

 1.2 ผู้เข้ารับการอบรมมีคะแนนความรู้เกี่ยวกับการดูแลมากกว่า 80%

2. วิธีการประเมินผล

 2.1 แบบสอบถามความพึงพอใจ

 2.2 แบบสอบความรู้เกี่ยวกับการดูแล

**กำหนดการอบรม**

**หลักสูตรการดูแลผู้ป่วยเรื้อรังและผู้ป่วยระยะท้ายสำหรับผู้ดูแลผู้ป่วยและจิตอาสา**

**วันที่ 16-18 กรกฎาคม 2557**

**ณ ห้องประชุม7/1 ตึก 7 ชั้น วิทยาลัยพยาบาลสภากาชาดไทย**

\*\*\*\*\*\*\*\*\*\*\*\*\*\*\*\*\*\*

**วันพุธที่ 16 กรกฎาคม 2557**

เวลา 08.00 – 08.15 น. ลงทะเบียน

 08.15 – 08.45 น. ทดสอบก่อนการอบรม

 08.45 – 09.00 น. เปิดการอบรมและปฐมนิเทศ

 09.00 – 09.30 น. กิจกรรมกลุ่มสัมพันธ์

 09.30 – 10.00 น. พักรับประทานอาหารว่าง

 10.00 – 11.00 น. จิตอาสาสร้างโลก

 11.00 – 12.00 น. บทบาทจิตอาสาในการดูแลผู้ป่วยเรื้อรังและผู้ป่วยระยะท้าย

 12.00 – 13.00 น. พักรับประทานอาหารกลางวัน

 13.00 – 15.00 น. ชีวิต ความเจ็บป่วย และความตาย

 15.00 – 15.30 น. พักรับประทานอาหารว่าง

 15.30 – 16.30 น. แนวคิดการดูแลผู้ป่วยเรื้อรังและผู้ป่วยระยะท้าย

**วันพฤหัสบดีที่ 17 กรกฎาคม 2557**

เวลา 08.00 – 10.00 น. หลักการดูแล: การสื่อสาร

 10.00 – 10.30 น. พักรับประทานอาหารว่าง

 10.30 – 12.00 น. หลักการดูแล: การบรรเทาอาการ ปวด เหนื่อยหอบ ไข้

 12.00 – 13.00 น. พักรับประทานอาหารกลางวัน

 13.00 – 14.00 น. หลักการดูแล: การป้องกันการแพร่กระจายเชื้อโรค

 การทำความสะอาดร่างกาย

 14.00 – 15.00 น. หลักการดูแล: การรับประทานอาหารและการขับถ่าย

 15.00 – 15.30 น. พักรับประทานอาหารว่าง

 15.30 – 16.30 น. หลักการดูแล: การดูแลความสุขสบายและการมีกิจกรรม

**วันศุกร์ที่ 18 กรกฎาคม 2557**

เวลา 08.00 – 09.30 น. หลักการดูแล: การทำแผล

 09.30 – 10.00 น. พักรับประทานอาหารว่าง

 10.00 – 11.00 น. หลักการดูแล: การดูแลด้านจิตใจ สังคม และจิตวิญญาณ

 11.00 – 12.00 น. การเยี่ยมผู้ป่วยที่บ้าน

 12.00 – 13.00 น. พักรับประทานอาหารกลางวัน

 13.00 – 14.00 น. กลุ่มย่อย: ระบบบริการสุขภาพของประเทศไทย

 14.00 – 15.00 น. กลุ่มย่อย: การสร้างเครือข่ายในจิตอาสา

 15.00 – 15.30 น. พักรับประทานอาหารว่าง

 15.30 – 16.00 น. ทดสอบหลังอบรม

 16.00 – 16.30 น. สรุปและปิดการอบรม